ਜੋਸਫ ਹੈਨਰੀ
ਜੋਸਫ ਹੈਨਰੀ (17 ਦਿਸੰਬਰ, 1797 – 13 ਮਈ, 1878) ਇੱਕ ਅਮਰੀਕੀ ਵਿਗਿਆਨੀ ਸੀ ਜਿਸਨੇ ਸਮਿਥਸੋਨੀਅਨ ਅਦਾਰੇ ਦੇ ਪਹਿਲੇ ਸੈਕਟਰੀ ਦੇ ਤੌਰ 'ਤੇ ਕੰਮ ਕੀਤਾ ਸੀ। ਉਹ ਵਿਗਿਆਨ ਦੀ ਤਰੱਕੀ ਲਈ ਰਾਸ਼ਟਰੀ ਅਦਾਰੇ ਦਾ ਸੈਕਟਰੀ ਵੀ ਸੀ, ਜਿਹੜਾ ਕਿ ਸਮਿਥਸੋਨੀਅਨ ਅਦਾਰੇ ਦਾ ਮੁੱਢਲਾ ਹਿੱਸਾ ਸੀ। ਉਸਨੂੰ ਆਪਣੇ ਜੀਵਨ ਕਾਲ ਸਮੇਂ ਬਹੁਤ ਪ੍ਰਸਿੱਧੀ ਮਿਲੀ ਸੀ। ਇਲੈਕਟ੍ਰੋਮੈਗਨੇਟ ਬਣਾਉਣ ਸਮੇਂ, ਹੈਨਰੀ ਨੇ ਸੈਲਫ਼-ਇੰਡਕਟੈਂਸ ਦੇ ਤੱਥ ਦੀ ਖੋਜ ਕੀਤੀ। ਉਸਨੇ ਮਾਈਕਲ ਫ਼ੈਰਾਡੇ ਤੋਂ ਬਗੈਰ ਆਪਸੀ ਇੰਡਕਟੈਂਸ ਦੀ ਖੋਜ ਕੀਤੀ, ਭਾਵੇਂ ਫ਼ੈਰਾਡੇ ਖੋਜ ਕਰਨ ਵਾਲਾ ਪਹਿਲਾ ਇਨਸਾਨ ਸੀ ਅਤੇ ਉਸਨੇ ਇਹ ਨਤੀਜੇ ਪਹਿਲਾਂ ਛਪਵਾਏ ਸਨ। ਹੈਨਰੀ ਨੇ ਇਲੈਕਟ੍ਰੋਮੈਗਨੇਟ ਨੂੰ ਇੱਕ ਵਰਤੋਂ ਵਿੱਚ ਲਿਆਇਆ ਜਾਂਦੇ ਯੰਤਰ ਵਿੱਚ ਪੇਸ਼ ਕੀਤਾ। ਉਸਨੇ 1831 ਵਿੱਚ ਦਰਵਾਜ਼ੇ ਵਾਲੀ ਬਿਜਲਈ ਘੰਟੀ(ਖ਼ਾਸ ਕਰਕੇ ਉਹ ਘੰਟੀ ਜਿਹੜੀ ਇੱਕ ਬਿਜਲਈ ਤਾਰ ਦੇ ਜ਼ਰੀਏ ਦੂਰ ਤੋਂ ਵੱਜਦੀ ਸੀ) ਅਤੇ ਬਿਜਲਈ ਰਿਲੇਅ (1835) ਦੀ ਖੋਜ ਕੀਤੀ। ਇੰਡਕਟੈਂਸ ਦੀ ਐਸ.ਆਈ. ਇਕਾਈ ਹੈਨਰੀ ਦਾ ਨਾਮ ਉਸਦੇ ਨਾਮ ਉੱਪਰ ਹੀ ਰੱਖਿਆ ਗਿਆ ਹੈ। ਇਲੈਕਟ੍ਰੋਮੈਗਨੈਟਿਕ ਰਿਲੇਅ ਤੇ ਉਸਦਾ ਕੰਮ ਅਮਲੀ ਬਿਜਲਈ ਟੈਲੀਗਰਾਫ ਦੇ ਅਧਾਰ ਉੱਤੇ ਹੀ ਸੀ, ਜਿਸਨੂੰ ਸੈਮੂਅਲ ਮੋਰਸ ਅਤੇ ਚਾਰਲਸ ਵ੍ਹੀਟਸਟੋਨ ਨੇ ਵੱਖੋ-ਵੱਖ ਖੋਜਿਆ ਸੀ।